

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ

ΓΡΑΦΕΙΟ ΤΥΠΟΥ

------

 Αθήνα, 21 Ιουλίου 2021

**1.015.000 ευρώ από το ΥΠΠΟΑ για παραγωγές ομάδων κλασικού και σύγχρονου χορού, μονοετούς και διετούς προγραμματισμού**

Επιχορηγήσεις συνολικού ύψους 1.015.000 ευρώ ανακοινώνονται σήμερα από το Υπουργείο Πολιτισμού και Αθλητισμού, μετά από πρόσκληση του ΥΠΠΟΑ, μέσω του Μητρώου Πολιτιστικών Φορέων, στις 7 Ιανουαρίου 2021, για υλοποίηση παραγωγών κλασικού και σύγχρονου χορού μονοετούς προγραμματισμού 2021-2022 και διετούς προγραμματισμού 2021-2023.

Το συνολικό ποσό των 815.000 ευρώ διατίθεται για την επιχορήγηση ομάδων κλασικού και σύγχρονου χορού μονοετούς προγραμματισμού 2021-2022, ενώ το ποσό των 200.000 ευρώ διατίθεται για την επιχορήγηση ομάδων κλασικού και σύγχρονου χορού διετούς προγραμματισμού 2021-2023.

Το ΥΠΠΟΑ σε ό,τι αφορά το θεσμό των επιχορηγήσεων κλασικού και σύγχρονου χορού έχει τους εξής στόχους:

- Την ενίσχυση της ελληνικής χορογραφικής δημιουργίας και της ελληνικής κοινότητας του χορού.

- Τη στήριξη του έργου νέων δημιουργών.

- Την ενθάρρυνση των συνεργασιών των ελληνικών ομάδων χορού με φορείς της Ελλάδας ή του εξωτερικού, για την έρευνα, παραγωγή, παρουσίαση και προώθηση του έργου τους.

- Τη δημιουργία θέσεων εργασίας.

- Την ενθάρρυνση των δημιουργικών συνεργειών μεταξύ καλλιτεχνών και καινοτόμων συνεργατικών καθώς και διατομεακών σχημάτων.

- Την ανάπτυξη κοινού.

- Τη στήριξη δράσεων κοινωνικού, πολιτιστικού και εκπαιδευτικού χαρακτήρα που οικοδομούν και διευρύνουν το κοινό του χορού και προσφέρουν τη δυνατότητα πρόσβασης σε έργα υψηλής καλλιτεχνικής ποιότητας, διαπαιδαγώγησης και ουσιαστικής συμμετοχής.

- Την εξοικείωση και συμμετοχή των παιδιών και των νέων στον πολιτισμό.

- Την προαγωγή της συμπεριληπτικότητας, της προσβασιμότητας και της συμμετοχικότητας στον πολιτισμό, με έμφαση σε ευπαθείς κοινωνικές ομάδες.

- Την καταπολέμηση των στερεοτύπων και των διακρίσεων, την αποδοχή της διαφορετικότητας καθώς και την ενίσχυση της κοινωνικής αλληλεγγύης και συνοχής.

- Την ενίσχυση μοντέλων πολιτιστικής διαχείρισης, σχεδιασμού, παραγωγής και προβολής/διάχυσης βιώσιμων πολιτιστικών δράσεων.

- Την ανάπτυξη δράσεων στην περιφέρεια, με σκοπό τη στήριξη και αξιοποίηση τοπικών πολιτιστικών θεσμών, τη συμβολή στην οικονομική αναζωογόνηση και στη δημιουργία θέσεων εργασίας.

- Την υποστήριξη με άλλες μορφές οικονομικής δραστηριότητας, όπως ο τουρισμός, η παραγωγή πρωτοβουλιών που προάγουν τη συνεργασία κ.ά.

Η Γνωμοδοτική Επιτροπή αποτελούμενη από τους:

- Γαλανοπούλου Χριστιάνα, ιστορικό Τέχνης, καλλιτεχνική δ/ντρια του Φεστιβάλ MIR

- Τρούσα Ευφροσύνη Μαρίνα Χριστίνα, καλλιτεχνική δ/ντρια Arc for Dance Festival, Dance Cultural Center Unitiva

- Βουδικλάρη Γεώργιο, κριτικό θεάτρου και χορού

- Αλκαλάη Νίνα, θεωρητικό χορού

- Τζαρτζάνη Ιωάννα, θεωρητικό χορού

- Μαργαρίτα Αλεξομανωλάκη, προϊσταμένη της Διεύθυνσης Παραστατικών Τεχνών & Κινηματογράφου του ΥΠ.ΠΟ.Α, ως εισηγήτρια χωρίς δικαίωμα ψήφου, αναπληρούμενη από την Άννα Καλαφατάκη, προϊσταμένη του Τμήματος Θεάτρου και Χορού,

μελέτησε διεξοδικά τις προτάσεις παραγωγών ογδόντα έξι (86) φορέων που υπεβλήθησαν εμπρόθεσμα, στην Πύλη Πολιτιστικών Φορέων του ΥΠΠΟΑ για το έτος 2021. Από τους 86 φορείς, εξήντα εννιά (69) προέρχονται από την Αττική και δεκαεπτά (17) ομάδες προέρχονται από την Περιφέρεια. Για τον διετή προγραμματισμό υποβλήθησαν δεκαέξι (16) αιτήματα από δεκατρείς ομάδες (13) της Αττικής και τρείς (3) ομάδες της Περιφέρειας. Για τον μονοετή προγραμματισμό υπέβαλλαν αιτήσεις επιχορήγησης συνολικά εβδομήντα (70) φορείς. Από αυτούς, οι πενήντα έξι (56) ομάδες προέρχονται από την Αττική και οι δεκατέσσερις (14) ομάδες προέρχονται από την Περιφέρεια.

Η επιτροπή εισηγήθηκε ομόφωνα, βάσει των κριτηρίων που έθεσε η πρόσκληση, την επιχορήγηση σε συνολικά τριάντα δύο (32) φορείς.

Ακολουθεί ο πίνακας με τα ποσά επιχορήγησης ανά φορέα:

|  |
| --- |
| **ΠΑΡΑΓΩΓΕΣ ΟΜΑΔΩΝ ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ ΑΤΤΙΚΗΣ ΜΟΝΟΕΤΟΥΣ ΠΡΟΓΡΑΜΜΑΤΙΣΜΟΥ 2021-2022** |
| Α/Α | **ΦΟΡΕΑΣ** | **ΧΟΡΟΓΡΑΦΟΣ** | **ΤΙΤΛΟΣ ΠΑΡΑΓΩΓΗΣ**  | **ΠΟΣΟ ΕΠΙΧΟΡΗΓΗΣΗΣ** |
| 1 | ΟΜΙΛΟΣ ΤΩΝ ΦΙΛΩΝ ΤΟΥ ΣΥΓΧΡΟΝΟΥ ΧΟΡΟΥ YELP DANCE Cο | Μαριέλα Νέστορα | (The) emphasis (is mine). | 35.000€ |
| 2 | ΚΟΧΛΙΑΣ Α.Μ.Κ.Ε. | Γεωργία Παΐζη | DIY: κάν’ το μόνος σου //SOCIAL disDANCING //αντιΚΟΙΝΩΝΙΚΟΙ ΧΟΡΟΙ(προσωρινός) | 15.000€ |
| 3 | PMY PROGRESS ΑΜΚΕ  | Δάφνη Αντωνιάδου | Dreams of Time | 25.000€ |
| 4 | FINGERSIX/athens | Σοφία Μαυραγάνη | Impossible Bodies - προσωρινός τίτλος | 35.000€ |
| 5 | Ρέον – Αστική Εταιρεία μη Κερδοσκοπική  | Πωλίνα Κρεμαστά | in(a)habit | 35.000€ |
| 6 | ARISANDMARTHA Αστική Μη Κερδοσκοπική Εταιρεία | Άρης Παπαδόπουλος & Μάρθα Πασακοπούλου | OUT OF SPRING a walk on the wild side | 25.000€ |
| 7 | MOZ PRODUCTIONS - Αστική Μη Κερδοσκοπική Εταιρεία | Χρυσάνθη Μπαδέκα | re-FLOW portraits | 15.000€ |
| 8 | KLOKWORKS  | Μαριάννα Καβαλλιεράτου | RE-ΑΝΑ- {Work title} | 35.000€ |
| 9 | Removement AMKE | Ερμίρα Γκόρο | Ritus | 35.000€ |
| 10 | Object Zero-Συγχρονο Τσίρκο Χοροθέατρο Αντικειμένων  | Χρήστος Καούκης, Marion Renard, Lis Nobre | SISMA (this is my island) | 15.000€ |
| 11 | ΚΡΟΣ ΙΜΠΑΚΤ-ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΙΑ | Πηνελόπη Μωρούτ (σε συνεργασία με Ιουλία Ζαχαράκη) | THAT DEAD SPACE BETWEEN US | 15.000€ |
| 12 | Ομάδα Τέχνης και Διεπιστημονικής Συνεργασίας Τρίτος Πλανήτης ΑΜΚΕ | Χλόη Αλιγιάννη | The Space Cadet | 15.000€ |
| 13 | ΛΕΩΝ ΚΑΙ ΛΥΚΟΣ ΕΤΑΙΡΙΑ ΑΓΡΙΩΝ ΖΩΩΝ ΑΜΚΕ | Χρήστος Παπαδόπουλος | WATERLOO (ΠΡΟΣΩΡΙΝΟΣ ΤΙΤΛΟΣ) | 35.000€ |
| 14 | ΣΕΡΕΝΤΙΠΙΤΙ ΑΜΚΕ | Άρια Μπουμπάκη | We have a map and a van (προσωρινός τίτλος) | 35.000€ |
| 15 | Αστική μη κερδοσκοπική εταιρεία καλλιτεχνικών εκδηλώσεων με δ.τ.GRIFFON | Ιωάννα Πορτόλου | ΑΜΑΖΙΝG | 35.000€ |
| 16 | MAN - ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ | Άρτεμις Λαμπίρη | Άριστα 10 | 25.000€ |
| 17 | Σωματείο Αμάλγαμα | Μαρία Γοργία | Βασίλισσα χωρίς φτερά (προσωρινός τίτλος) | 35.000€ |
| 18 | ΕΑΡ 17 ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ | Κώστας Τσιούκας | Δεκαοχτώ Ντουέτα / Κάποιος-α-ο έχει σημασία για κάποιον-α-ο | 35.000€ |
| 19 | ANIMA SOMA ΑΣΤΙΚΗ ΕΤΑΙΡΕΙΑ | Τέτα Νικολοπούλου | Διαρκώς με ταράζεις!/you are always unbalance me! | 35.000€  |
| 20 | ΖΗΤΑ, ομάδα σύγχρονου χορού Αστική Μη Κερδοσκοπική Εταιρεία | Ίρις Καραγιάν | ΜΝΗΜΗ (προσωρινός) | 35.000€ |
| 21 | OSMOSIS ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΙΑ | Ευριπίδης Λασκαρίδης | Νέο Έργο 2021 (προσωρινός τίτλος) | 35.000€ |
| 22 | ΑΠΑΞ Αστική μη κερδοσκοπική εταιρεία | Αγνή Παπαδέλη Ρωσσέτου | Ο κήπος | 35.000€ |
| 23 | ΕΤΑΙΡΕΙΑ ΟΡΧΗΣΤΙΚΗΣ ΤΕΧΝΗΣ ΟΙ ΧΟΡΕΥΤΕΣ ΑΜΚΕ | Αλίκη Καζούρη | ΠΑΡΑΜΟΡΦΩΣΗ/DISTORTION | 25.000€ |
| 24 | 14η ΜΕΡΑ ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΙΑ | Μαρία Αγγέλου | ΧΟΡΕΥΟΝΤΑΣ ΜΕΧΡΙ ΤΕΛΟΥΣ | 15.000€ |
| **ΠΟΣΟ ΕΠΙΧΟΡΗΓΗΣΗΣ ΜΟΝΟΕΤΟΥΣ ΠΡΟΓΡΑΜΜΑΤΙΣΜΟΥ 2021-2022- ΑΤΤΙΚΗΣ****680.000€** |
| **ΠΑΡΑΓΩΓΕΣ ΟΜΑΔΩΝ ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ ΕΚΤΟΣ ΑΤΤΙΚΗΣ ΜΟΝΟΕΤΟΥΣ ΠΡΟΓΡΑΜΜΑΤΙΣΜΟΥ 2021-2022** |
| **Α/Α** | **ΦΟΡΕΑΣ** | **ΧΟΡΟΓΡΑΦΟΣ** | **ΤΙΤΛΟΣ ΠΑΡΑΓΩΓΗΣ** | **ΠΟΣΟ ΕΠΙΧΟΡΗΓΗΣΗΣ** |
| 1 | Ομάδα Χορού Vis Motrix | Κων/νος Γεράρδος | "22" | 35.000€ |
| 2 | KINOYME dancecompany - Αστική Μη Κερδοσκοπική Εταιρεία | Κων/νος ΚατσαμάκηςΣτέλλα Μαστοροστέριου | CHAT - (προσωρινός τίτλος εργασίας) | 15.000€ |
| 3 | Artius dance theatre | Μύριαμ Πεκμεστζή | Duality | 35.000€ |
| 4 | Per\_Dance Choreographic Research Platform - Αστική Μη Κερδοσκοπική Εταιρεία  | Ελεωνόρα Σιαράβα | Memoir for:of the Future | 25.000€ |
| 5 | Garage 21 | Ευαγγελία & Μαίρη Ράντου | Το κρέας που σερβίρεται στο δείπνο (προσωρινός τίτλος) | 25.000 |
| **ΠΟΣΟ ΕΠΙΧΟΡΗΓΗΣΗΣ ΜΟΝΟΕΤΟΥΣ ΠΡΟΓΡΑΜΜΑΤΙΣΜΟΥ 2021-2022 - ΕΚΤΟΣ ΑΤΤΙΚΗΣ** **135.000€** |
|  **ΣΥΝΟΛΙΚΟ ΠΟΣΟ ΕΠΙΧΟΡΗΓΗΣΗΣ ΟΜΑΔΩΝ ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ ΜΟΝΟΕΤΟΥΣ ΠΡΟΓΡΑΜΜΑΤΙΣΜΟΥ 2021-2022****815.000€** |

|  |
| --- |
| **ΕΠΙΧΟΡΗΓΗΣΗ ΟΜΑΔΩΝ ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ ΑΤΤΙΚΗΣ ΔΙΕΤΟΥΣ ΠΡΟΓΡΑΜΜΑΤΙΣΜΟΥ 2021-2023** |
| Α/Α | **ΦΟΡΕΑΣ** | **ΧΟΡΟΓΡΑΦΟΣ** | **ΤΙΤΛΟΣ ΠΑΡΑΓΩΓΗΣ** | **ΠΟΣΟ ΕΠΙΧΟΡΗΓΗΣΗΣ** |
| 1 | SYNTHESIS 748 ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ | ΣΠΥΡΟΣ ΚΟΥΒΑΡΑΣ | 1.COYOTE [we used to be humans2. ΝΕΚΡΗ ΦΥΣΗ (4+1 ΚΙΝΗΣΕΙΣ ΠΡΙΝ ΤΟ ΤΕΛΟΣ) | 60.000€ |
| 2 | ΣΩΜΑΤΕΙΟ «ΚΑΙ ΟΜΩΣ ΚΙΝΕΙΤΑΙ» | Χριστίνα-Αικ. Σουγιουλτζή, Bentancor Camillo, Ερμής Μαλκότσης | Α. Βάκχες (προσωρινός τίτλος) Β.Όνειρο (προσωρινός τίτλος) | 70.000€ |
| **ΕΠΙΧΟΡΗΓΗΣΗ ΟΜΑΔΩΝ ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ ΕΚΤΟΣ ΑΤΤΙΚΗΣ ΔΙΕΤΟΥΣ ΠΡΟΓΡΑΜΜΑΤΙΣΜΟΥ 2021-2023** |
| Α/Α | **ΦΟΡΕΑΣ / ΑΡΙΘΜΟΣ ΜΗΤΡΩΟΥ/ΕΔΡΑ** | **ΧΟΡΟΓΡΑΦΟΣ** | **ΤΙΤΛΟΣ ΠΑΡΑΓΩΓΗΣ** | **ΠΟΣΟ ΕΠΙΧΟΡΗΓΗΣΗΣ** |
| 1 | ΑΜΟΡΦΗ ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ | Τζένη Αργυρίου | Παραγωγή Α – Praxis (τίτλος υπό εξέλιξη) Παραγωγή Β - Synaxis(τίτλος υπό εξέλιξη) | 70.000€ |
| **ΣΥΝΟΛΙΚΟ ΠΟΣΟ ΕΠΙΧΟΡΗΓΗΣΗΣ ΟΜΑΔΩΝ ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ ΔΙΕΤΟΥΣ ΠΡΟΓΡΑΜΜΑΤΙΣΜΟΥ 2021-2023****200.000€** |
| **ΣΥΝΟΛΙΚΟ ΠΟΣΟ ΕΠΙΧΟΡΗΓΗΣΗΣ ΓΙΑ ΥΛΟΠΟΙΗΣΗ ΠΑΡΑΓΩΓΩΝ ΚΛΑΣΙΚΟΥ ΚΑΙ ΣΥΓΧΡΟΝΟΥ ΧΟΡΟΥ ΔΙΕΤΟΥΣ ΠΡΟΓΡΑΜΜΑΤΙΣΜΟΥ 2021- 2023 ΚΑΙ ΜΟΝΟΕΤΟΥΣ ΠΡΟΓΡΑΜΜΑΤΙΣΜΟΥ 2021-2022****1.015.000€** |